pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือหญิงวัย 54 ปี ป่วยหลายโรครุมเร้า ต้องรับภาระเลี้ยงดูสามีพิการขาด้วน ที่ จ.ราชบุรี
วันศุกร์ที่ 24 มีนาคม 2560
รมว. พม. กําชับ จนท. เร่งช่วยเหลือหญิงวัย 54 ปี ป่วยหลายโรครุมเร้า ต้องรับภาระเลี้ยงดูสามีพิการขาด้วน ที่ จ.ราชบุรี
รมว. พม. กําชับ จนท. เร่งช่วยเหลือหญิงวัย 54 ปี ป่วยหลายโรครุมเร้า ต้องรับภาระเลี้ยงดูสามีพิการขาด้วน ที่ จ.ราชบุรี
พร้อมเยียวยาฟื้นฟูสภาพจิตใจเด็กหญิงวัย 14 ปี ที่ผู้เป็นแม่ถูกทําร้ายร่างกายจนเสียชีวิต ที่ จ.ชุมพร
วันนี้ (24 มี.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 599/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณีหญิงวัย 54 ปี ป่วยหลายโรครุมเร้า ทั้งเนื้องอกในต่อมใต้สมอง โรคหัวใจโต และกระดูกข้อเข่าหลุด แต่ต้องรับภาระเพียงลําพังเลี้ยงดูสามีวัย 52 ปี ที่พิการขาด้วนทั้ง 2 ข้าง อาศัยเบี้ยคนพิการใช้ประทังชีวิต และได้รับความเมตตาจากพระสงฆ์นําของที่บิณฑบาตมาแบ่งให้ ครอบครัวมีฐานะยากจน ที่ อําเภอบ้านโป่ง จังหวัดราชบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดราชบุรี (พมจ.ราชบุรี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้งมอบสิ่งของเครื่องใช้ที่จําเป็น นอกจากนี้ ได้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างใกล้ชิด อีกทั้งเรื่องการแนะนําให้คําปรึกษาในเรื่องการส่งเสริมอาชีพ เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์ กล่าวเพิ่มเติมว่า จากกรณีหญิงวัย 35 ปี ถูกสามีวัย 43 ปี ทําร้ายร่างกายอย่างโหดเหี้ยมจนเสียชีวิต โดยการใช้กระต่ายขูดมะพร้าวทุบศีรษะ ใช้อาวุธมีดแทงที่ลําคอ และนําศพไปฝังไว้ที่บ่อเกรอะ แล้วหลบหนีไป ยังไม่สามารถจับกุมตัวคนร้ายได้ ซึ่งทําให้ลูกสาววัย 14 ปี ของผู้เสียชีวิต ยังทําใจรับเหตุการณ์ที่เกิดขึ้นไม่ได้ ที่อําเภอเมือง จังหวัดชุมพร นั้น ตนได้กําชับให้พัฒนาสังคมและความมั่นคงของมนุษย์จังหวัดชุมพร (พมจ.ชุมพร) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ โดยเฉพาะเร่งเยียวยาและฟื้นฟูสภาพจิตใจเด็กหญิงดังกล่าว อีกทั้ง ประสานความร่วมมือกับหน่วยงานที่เกี่ยวข้องดูแลช่วยเหลือในเรื่องการติดตามญาติ เพื่อมารับและดูแลเด็กต่อไป ทั้งนี้ บ้านพักเด็กและครอบครัวจังหวัดชุมพร ในสังกัดกระทรวงการพัฒนาสังคมฯ พร้อมให้การดูแลเด็กชั่วคราว ระหว่างติดตามญาติ
รัฐบาลไทย-ข่าวทำเนียบรัฐบาล-รองนรม.พล.อ. ฉัตรชัยฯ  เป็นประธานการประชุม เตรียมการจัดโครงการเดิน-วิ่ง เพื่อสุขภาพและบริโภคอาหารปลอดภัย Great food  Good Run 2018
วันจันทร์ที่ 27 สิงหาคม 2561
รองนรม.พล.อ. ฉัตรชัยฯ  เป็นประธานการประชุม เตรียมการจัดโครงการเดิน-วิ่ง เพื่อสุขภาพและบริโภคอาหารปลอดภัย Great food  Good Run 2018
รองนรม.เชิญชวนประชาชนร่วมโครงการเดิน-วิ่ง เพื่อสุขภาพและบริโภคอาหารปลอดภัย ในวันที่ 23 ธันวาคม 2561
วันนี้ (27 สิงหาคม 2561) เวลา 10.30 น. ณ ห้องประชุม 2503 ตึกบัญชาการ 2 ทําเนียบรัฐบาล พลเอก ฉัตรชัย  สาริกัลยะ รองนายกรัฐมนตรี เป็นประธานการประชุมเตรียมการจัดโครงการ เดิน – วิ่ง เพื่อสุขภาพและบริโภคอาหารปลอดภัย Great food Good Run 2018 ร่วมกับหน่วยงานที่เกี่ยวข้อง สรุปสาระสําคัญดังนี้
ปัจจุบันมีผู้ป่วยกลุ่มโรค NCDs (Non-Communicable diseases) หรือกลุ่มโรคไม่ติดต่อเรื้อรังในประเทศไทยกว่า14 ล้านคน โดยมีผู้ป่วยจํานวนกว่า 400,000 คน เสียชีวิตจากกลุ่มโรคดังกล่าว ซึ่งมีสาเหตุมาจากการใช้ชีวิตที่มีพฤติกรรมเสี่ยง เช่น ดื่มเหล้า สูบบุหรี่ ขาดการออกกําลังกาย ชอบรับประทานอาหารหวาน/มัน/เค็มจัด หรือมีความเครียดสะสม ดังนั้นกระทรวงพาณิชย์และ สํานักงานกองทุนสนับสนุนการสร้างเสริมสุขภาพ(สสส.) เห็นความสําคัญของการออกกําลังกายและบริโภคอาหารปลอดภัยจึงจัดทําโครงการเดิน-วิ่งเพื่อสุขภาพและบริโภคอาหารปลอดภัย เพื่อสร้างความตะหนักรู้ให้สังคมเกิดความตื่นตัวและเห็นความสําคัญของการใส่ใจสุขภาพด้วยการออกกําลังกายรวมทั้งบริโภคอาหารที่ดีต่อสุขภาพ รวมทั้งเกิดการรับรู้ถึงคุณประโยชน์ อาหารสุขภาพในวงกว้างทําให้เกิดการขยายตลาดสินค้าเพื่อสุขภาพ โดยเฉพาะสินค้าเกษตรอินทรีย์ เกษตรปลอดภัย ผลิตภัณฑ์สินค้าเกษตร นวัตกรรม ซึ่งจะส่งผลสะท้อนไปสู่รายได้และชีวิตความเป็นอยู่ที่ดีขึ้นของเกษตรกร โครงการเดิน-วิ่ง จัดขึ้นภายใต้ชื่องาน "Great food Good Run 2018 " ระหว่างวันที่ 22 - 23 ธันวาคม2561 โดยมีกลุ่มเป้าหมายคือนักวิ่งและประชาชนทั่วไปจํานวน 5,000 รายและเชิญหน่วยงานที่เกี่ยวข้อง ตั้งแต่ต้นน้ําถึงปลายน้ําเรื่องสินค้าเกษตรและอาหารตลอดจนหน่วยงานที่ดูแลพื้นที่ทั้งในส่วนกลางและส่วนภูมิภาคเข้าร่วมเป็นภาคี ได้แก่ กระทรวงเกษตรและสหกรณ์ กระทรวงสาธารณสุข กระทรวงมหาดไทย กองบัญชาการตํารวจนครบาล และสํานักงานกรุงเทพมหานคร
สําหรับรูปแบบการจัดกิจกรรมจะมีการจัดแสดงและจําหน่ายสินค้า (Expo) ได้แก่สินค้าเกษตรอินทรีย์ เกษตรปลอดภัย และผลิตภัณฑ์สินค้าเกษตรนวัตกรรมรวมสินค้าธงฟ้า เพื่อสร้างการรับรู้ในเรื่องอาหารสุภาพแก่ประชาชน โดยจัดกิจกรรมเดิน - วิ่ง ในวันอาทิตย์ที่ 23 ธันวาคม 2561 โดยกําหนดระยะทาง 3 กม. 5 กม.และ 10 กม. จุดเริ่มต้นและจุดสิ้นสุดคือสนามกีฬาศุภชลาศัย ซึ่งผู้ที่ได้รับรางวัลชนะเลิศจะได้รับถ้วยรางวัลจากนายกรัฐมนตรี ซึ่งรายได้ทั้งหมดหลังหักค่าใช้จ่ายในการดําเนินการจะสมทบทุนเข้ามูลนิธิหรือกองทุนช่วยเหลือสังคม เช่น มูลนิธิเกี่ยวกับผู้สูงอายุ เพราะจุดประสงค์ของโครงการที่ไม่หวังผลตอบแทนและเป็นกิจกรรมที่จัดขึ้นเพื่อประโยชน์ต่อสังคมโดยรวมและจัดตั้งมูลนิธิส่งเสริมอาหารเพื่อสุขภาพ เพื่อดําเนินกิจกรรมการส่งเสริมการบริโภคการบริโภคอาหารอย่างปลอดภัยและต่อเนื่อง
...........................................................................
สํานักโฆษก
รัฐบาลไทย-ข่าวทำเนียบรัฐบาล-นรม. เชิญชวนคนไทยทุกคนร่วมโครงการ “ปั่นรวมใจถวายพ่อหลวง Bangsai Bike for KING” 30 ต.ค. 59 ณ ศูนย์ศิลปาชีพบางไทร จังหวัดพระนครศรีอยุธยา
วันเสาร์ที่ 22 ตุลาคม 2559
นรม. เชิญชวนคนไทยทุกคนร่วมโครงการ “ปั่นรวมใจถวายพ่อหลวง Bangsai Bike for KING” 30 ต.ค. 59 ณ ศูนย์ศิลปาชีพบางไทร จังหวัดพระนครศรีอยุธยา
นรม. เชิญชวนคนไทยทุกคนร่วมโครงการ “ปั่นรวมใจถวายพ่อหลวง Bangsai Bike for KING” 30 ต.ค. 59 ณ ศูนย์ศิลปาชีพบางไทร จังหวัดพระนครศรีอยุธยา
วันนี้ (13 กันยายน 2559) เวลา 09.00 น. ณ ห้องโถงชั้นล่าง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก เธียรศักดิ์ พะลายานนท์ รองประธานกรรมการบริหารศูนย์ศิลปาชีพบางไทรในสมเด็จพระนางเจ้าสิริกิติ์ พระบรมราชินีนาถ ในฐานะประธานจัดงานกิจกรรมเฉลิมพระเกียรติฯ พร้อมคณะมาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดกิจกรรม “ปั้นจักรยานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี “ซึ่งงานจะจัดขึ้นในวันอาทิตย์ที่ 30 ตุลาคม 2559 ณ ศูนย์ศิลปาชีพบางไทร จังหวัดพระนครศรีอยุธยา
ทั้งนี้ รองประธานกรรมการมูลนิธิส่งเสริมศิลปาชีพ กล่าวถึงวัตถุประสงค์ของการจัดงานดังกล่าวเพื่อเฉลิมพระเกียรติพระบาทสมเด็จพระเจ้าอยู่หัว ในโอกาสเสด็จเถลิงถวัลยราชสมบัติ ครบ 70 ปี ในวันที่ 9 มิถุนายน 2559 เพื่อสร้างจิตสํานึกให้ทุกคนหันมาใช้จักรยานในการออกกําลังกาย เป็นการลดการใช้พลังงานเชื้อเพลิง ส่งเสริมการท่องเที่ยว ทั้งนี้ รายได้จากการจัดกิจกรรมหลังหักค่าใช้จ่าย ถวายเป็นพระราชกุศล เพื่อสมทบกองทุนจัดตั้งมูลนิธิพระโพธิสัตว์กวนอิมพันพระหัตถ์ สําหรับจัดสร้างพระตําหนักถาวรหินอ่อนสีขาว ซึ่งพระโพธิสัตว์กวนอิมพันพระหัตถ์นี้ ได้รับพระราชทานจากพระบาทสมเด็จพระเจ้าอยู่หัว ให้มาประดิษฐาน ณ ศูนย์ศิลปาชีพ บางไทรฯ
โอกาสนี้ นายกรัฐมนตรี กล่าวสนับสนุนการจัดงานและขอให้ช่วยกันมาออกกําลังกายด้วยการปั่นจักรยานเพื่อถวายเป็นพระราชกุศลให้พระบาทสมเด็จพระเจ้าอยู่หัวทรงมีพระชนมายุยิ่งยืนนาน เป็นมิ่งขวัญของปวงชนชาวไทย และขอให้ช่วยกันส่งเสริมและพัฒนาพร้อมอุดหนุนภาคอุตสาหกรรมจักรยานไทย ในตอนท้าย นายกรัฐมนตรีได้สาธิตการปั่นจักรยานที่มาร่วมจัดแสดงในครั้งนี้ด้วยความสนใจ พร้อมกล่าวเชิญชวนสื่อมวลชนทุกแขนงได้ช่วยกันประชาสัมพันธ์กิจกรรมดังกล่าว เพื่อให้มีผู้ร่วมงานเป็นไปตามเป้าหมายกว่า 3,000 คน ซึ่งเป็นการเทิดพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ รวมถึงเป็นการสร้างความรักและสามัคคีของคนไทยทุกกลุ่มทุกฝ่ายให้มีความเป็นน้ําหนึ่งใจเดียวกัน
อนึ่ง ผู้ที่สนใจสามารถสอบถามเพิ่มเติมได้ที่ www.bangsai-bikeforking.com หรือ Line ID : iSHOWU หรือ FB : iSHOWU เบอร์ติดต่อ 081-3491107 – 081-5634345
**************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินสมทบเข้ากองทุนเงินช่วยเหลือผู้ประสบสาธารณภัย
วันจันทร์ที่ 5 มิถุนายน 2560
รมต.นร. ออมสินฯ รับมอบเงินสมทบเข้ากองทุนเงินช่วยเหลือผู้ประสบสาธารณภัย
รมต.นร. ออมสินฯ รับมอบเงินสมทบเข้ากองทุนเงินช่วยเหลือผู้ประสบสาธารณภัย
วันนี้ (5 มิถุนายน 2560) เวลา 09.00 น. สํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล นางสมรัก คําพุทธ รองผู้ว่าการด้านบริหาร การท่องเที่ยวแห่งประเทศไทย (ททท.) พร้อมคณะ จํานวน 10 คน เข้าพบนายออมสิน ชีวะพฤกษ์ รัฐมนตรีประจําสํานักนายกรัฐมนตรี เพื่อมอบเงินบริจาคสมทบทุนเข้ากองทุนเงินช่วยเหลือผู้ประสบสาธารณภัย จํานวน 206,636.59 บาท (สองแสนหกพันหกร้อยสามสิบหกบาทห้าสิบเก้าสตางค์)
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณผู้บริจาคเงินสมทบทุนกองทุนเงินช่วยเหลือผู้ประสบสาธารณภัย พร้อมกล่าวว่ารัฐบาลจะนําเงินบริจาคดังกล่าวไปดําเนินการตามวัตถุประสงค์ของผู้บริจาคต่อไป
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. มอบเกียรติบัตรสปก.ต้นแบบด้านความปลอดภัยฯ กว่า 300 แห่ง
วันจันทร์ที่ 10 กันยายน 2561
กสร. มอบเกียรติบัตรสปก.ต้นแบบด้านความปลอดภัยฯ กว่า 300 แห่ง
กรมสวัสดิการและคุ้มครองแรงงานจัดพิธีมอบเกียรติบัตรสถานประกอบกิจการต้นแบบดีเด่นด้านความปลอดภัยฯ ให้แก่สถานประกอบกิจการที่ผ่านเกณฑ์การคัดเลือกให้เป็นสถานประกอบกิจการต้นแบบดีเด่นด้านความปลอดภัยฯ 357 แห่ง เน้นเป็นตัวอย่างด้านการบริหารจัดการและสร้างวัฒนธร
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยภายหลัง เป็นประธานในพิธีมอบรางวัลเกียรติบัตรสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2561 ระดับประเทศ และระดับจังหวัด(กรุงเทพมหานคร) วันที่ 10 กันยายน 2561 ณ ห้องประชุมใหญ่ กองความปลอดภัยแรงงาน อาคารกรมสวัสดิการและคุ้มครองแรงงาน (ส่วนแยกตลิ่งชัน) กทม. ว่า การจัดกิจกรรมสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน เป็นส่วนหนึ่งของการขับเคลื่อนนโยบาย Safety Thailand ซึ่งเป็นนโยบายเร่งด่วนประการหนึ่งของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน โดยมีเป้าหมายในการสร้างวัฒนธรรมความปลอดภัยเชิงป้องกัน (Preventive SafetyCulture) ผ่านการสร้างความตระหนักรู้และการปลูกจิตสํานึกด้านความปลอดภัยและอาชีวอนามัย ควบคู่ไปกับการผลักดันส่งเสริม ให้สถานประกอบกิจการมีระบบบริหารจัดการด้านความปลอดภัย อาชีวอนามัย และสภาพแวดล้อมในการทํางานที่ดีสอดคล้องกับการปฏิบัติตามมาตรฐานทางกฎหมายด้านความปลอดภัยในการทํางานและมาตรฐานสากล รวมทั้งสามารถเป็นต้นแบบให้สถานประกอบกิจการอื่นให้นําไปใช้เป็นแนวทางในการปรับปรุงสภาพการทํางานที่มีความปลอดภัยมากยิ่งขึ้นได้ซึ่งจะช่วยให้ลดอัตราการประสบอันตรายและการเกิดโรค จากการทํางานลดลงได้อย่างมีประสิทธิภาพและยั่งยืน
รองอธิบดีกสร. กล่าวเพิ่มเติมว่า สําหรับสถานประกอบกิจการที่มีได้รับเกียรติบัตรสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางานจะต้องผ่านเกณฑ์ การประเมินตามที่กสร.กําหนด ทั้งในระดับพื้นที่และระดับประเทศซึ่งเป็นคณะกรรมจากส่วนกลาง สําหรับ ในปี 2561 มีสถานประกอบกิจการที่ได้รับเกียรติบัตร “สถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ระดับประเทศจํานวน 357 แห่ง ทั้งนี้ในงานดังกล่าว ยังได้มีการมอบประกาศเกียรติบัตรให้แก่สถานประกอบกิจการที่ได้รับรางวัลดีเด่นและชมเชยระดับจังหวัด ที่อยู่ในเขตพื้นที่กรุงเทพมหานครอีกจํานวน 29 แห่งด้วย
รัฐบาลไทย-ข่าวทำเนียบรัฐบาล-สธ. จับมือราชวิทยาลัยจุฬาภรณ์ พัฒนาการให้บริการและการวิจัยทางการแพทย์สาธารณสุข
วันศุกร์ที่ 30 พฤศจิกายน 2561
สธ. จับมือราชวิทยาลัยจุฬาภรณ์ พัฒนาการให้บริการและการวิจัยทางการแพทย์สาธารณสุข
กระทรวงสาธารณสุข-ราชวิทยาลัยจุฬาภรณ์ ลงนามข้อตกลงความร่วมมือพัฒนาระบบการให้บริการทางการแพทย์ บุคลากรและการวิจัยทางการแพทย์และสาธารณสุข มุ่งหวังให้เกิดประโยชน์สูงสุดกับผู้ป่วยและประชาชนในการเข้าถึงบริการสุขภาพ อย่างมีคุณภาพ ทั่วถึง และเท่าเทียมกัน
วันนี้ (30 พฤศจิกายน 2561) ที่กระทรวงสาธารณสุข นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานในพิธีลงนามข้อตกลงความร่วมมือระหว่าง กระทรวงสาธารณสุข โดย นายแพทย์สุขุม กาญจนพิมาย ปลัดกระทรวงสาธารณสุข กับ ราชวิทยาลัยจุฬาภรณ์ โดย ศาสตราจารย์นายแพทย์นิธิ มหานนท์ เลขาธิการราชวิทยาลัยจุฬาภรณ์ เพื่อส่งเสริม สนับสนุน และพัฒนาด้านการให้บริการและการวิจัยทางการแพทย์และสาธารณสุข รวมทั้งสนับสนุนทรัพยากรที่จําเป็นร่วมกัน ให้เกิดประโยชน์สูงสุดกับผู้ป่วยและประชาชนในการเข้าถึงบริการสุขภาพ อย่างมีคุณภาพ ทั่วถึง และเท่าเทียมกัน
สําหรับความร่วมมือตามข้อตกลงมี 3 ด้าน ได้แก่ 1. การพัฒนาระบบการให้บริการทางการแพทย์ เช่น การรักษาผู้ป่วยมะเร็งโดยเทคโนโลยีโปรตอนและไอออนหนัก การดูแลรักษาผู้ป่วยเฉพาะทาง การร่วมกันใช้อุปกรณ์ทางการแพทย์และการวิจัยทางการแพทย์ที่มีมูลค่าสูงของทั้งสองฝ่าย เพื่อให้เกิดประโยชน์แก่ผู้ป่วยและสังคมไทย 2. การพัฒนาบุคลากร อาทิ การให้หน่วยงานในสังกัดกระทรวงสาธารณสุขเป็นสถานที่ฝึกปฏิบัติงานของบุคลากร นักศึกษา แพทย์เพิ่มพูนทักษะ และแพทย์ใช้ทุนของราชวิทยาลัยจุฬาภรณ์ เพื่อเพิ่มพูนทักษะความรู้ ความสามารถในการให้บริการด้านสุขภาพ ราชวิทยาลัยจุฬาภรณ์สนับสนุนการอบรม การผลิตบุคลากรตามความต้องการของกระทรวงสาธารณสุข
3. การพัฒนากิจกรรมด้านการวิจัยและวิชาการ ด้านการแพทย์และการสาธารณสุข รวมถึงสาขาวิชาอื่น ๆ ที่เกี่ยวข้อง เพื่อนําไปสู่นวัตกรรมด้านสุขภาพที่หลากหลาย อาทิ การวิจัยการดูแลผู้สูงอายุแบบองค์รวม การวิจัยคุณสมบัติทางการแพทย์ของพืชและสมุนไพร เป็นต้น
“กระทรวงสาธารณสุขมีความยินดีเป็นอย่างยิ่งที่ได้ร่วมมือกับราชวิทยาลัยจุฬาภรณ์ ซึ่งเป็นราชวิทยาลัยที่มีศักยภาพ ทั้งด้านองค์ความรู้และการบริการ เพื่อพัฒนาระบบบริการทางการแพทย์ การพัฒนาบุคลากร การพัฒนากิจกรรมด้านการวิจัย และวิชาการด้านการแพทย์และการสาธารณสุข รวมถึงการสนับสนุนด้านทรัพยากรที่จําเป็น ตามภารกิจและขีดความสามารถของทั้งสองหน่วยงาน อย่างเอื้อประโยชน์ซึ่งกันและกัน” ศาสตราจารย์คลินิก เกียรติคุณ นายแพทย์ปิยะสกล กล่าว
**************************** 30 พฤศจิกายน 2561
รัฐบาลไทย-ข่าวทำเนียบรัฐบาล-มท.ชี้แจงภาครัฐให้ความสำคัญในการดูแลด้านการดำรงชีพ ฟื้นฟูบูรณะทรัพย์สินของประชาชน สิ่งสาธารณประโยชน์-การดำรงชีวิตของประชาชนที่อยู่ในพื้นที่ประสบอุทกภัย
วันเสาร์ที่ 11 พฤศจิกายน 2560
มท.ชี้แจงภาครัฐให้ความสําคัญในการดูแลด้านการดํารงชีพ ฟื้นฟูบูรณะทรัพย์สินของประชาชน สิ่งสาธารณประโยชน์-การดํารงชีวิตของประชาชนที่อยู่ในพื้นที่ประสบอุทกภัย
ปลัดกระทรวงมหาดไทย ชี้แจงสาเหตุการเสียชีวิตของนางทองคํา ไกรวาส เกิดจากโรคหลอดเลือดแดงใหญ่โป่งพองฉีกขาด โดย จ.พระนครศรีอยุธยาได้ให้ความช่วยเหลือด้านมนุษยธรรมในเบื้องต้นรวมเป็นเงิน 20,000 บาท
วันที่ 10 พฤศจิกายน 2560 นายฉัตรชัย พรหมเลิศ ปลัดกระทรวงมหาดไทย ชี้แจงกรณี แฟนเพจ “พลเมืองต่อต้าน Single Gateway เพื่อเสรีภาพและความยุติธรรม” มีการเผยแพร่ภาพนางทองคํา ไกรวาส หญิงชราวัย 82 ปี นอนเสียชีวิตอยู่ภายในเรือ ภายหลังจากมีการพายเรือ ไปเก็บฟืนที่ลอยมากับน้ํา เพื่อนํามาประกอบอาหาร พร้อมระบุว่าสาเหตุเกิดจากบ้านนางทองคํา เป็นพื้นที่รับน้ําใน จ.พระนครศรีอยุธยา และต้องใช้ชีวิตอย่างยากลําบาก ขณะที่ผู้ใช้โซเชียลมีเดีย มีการวิจารณ์รัฐบาลกรณีการจ่ายเงินช่วยเหลือหรือชดเชยความเสียหายให้ครอบครัวละ 3,000 บาท สะท้อนว่าไม่มีความเท่าเทียม และไม่เป็นธรรม เพราะทุกพื้นที่ไม่ว่าจะท่วมมากหรือน้อย ระยะเวลาสั้นหรือยาว ความเดือดร้อนไม่เท่ากันแต่กลับได้รับเงินช่วยเหลือเท่ากันหมด นอกจากนี้ยังมีการวิจารณ์รัฐบาลว่าไม่ให้ความสนใจหรือเหลียวแลกลุ่มคนที่ต้องเสียสละเป็นพื้นที่รับน้ําจนกระทั่งมีการเสียชีวิตของประชาชนเกิดขึ้น นั้น
จากกรณีดังกล่าว นายสุจินต์ ไชยชุมศักดิ์ ผวจ.พระนครศรีอยุธยา ได้ให้ข้อเท็จจริง ดังนี้
1. สาเหตุการเสียชีวิตของ นางทองคํา ไกรวาส ได้รับการยืนยันจากแพทย์จากสถาบันนิติวิทยาศาสตร์ กระทรวงยุติธรรม โรงพยาบาลธรรมศาสตร์เฉลิมพระเกียรติ ว่าเกิดจาก โรคหลอดเลือดแดงใหญ่โป่งพองฉีกขาด จึงไม่สามารถจ่ายเงินช่วยเหลือหรือชดเชยได้ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และที่แก้ไขเพิ่มเติม (ฉบับที่ 2) พ.ศ. 2559
2. จังหวัดได้ให้ความช่วยเหลือด้านมนุษยธรรมแก่ผู้เสียชีวิตในเบื้องต้น รวมเป็นเงิน 20,000 บาท ประกอบด้วย กาชาดจังหวัดพระนครศรีอยุธยา จํานวน 5,000 บาท สํานักงานพัฒนาสังคมและความมั่นคงของมนุษย์จังหวัดพระนครศรีอยุธยา จํานวน 2,000 บาท และเงินบริจาคผ่านจังหวัด จํานวน 13,000 บาท
3. วันนี้ (10 พ.ย. 2560) นายภาณุวัฒน์ สุพิมพานนท์ นายอําเภอบางบาล เป็นผู้แทนวางพวงหรีดและมอบเงินช่วยเหลือดังกล่าว ให้แก่ครอบครัว นางทองคํา ไกรวาส ณ วัดโบสถ์ล่าง อ.เสนา จ.พระนครศรีอยุธยา
4. จังหวัดจะได้สํารวจความเสียหายและดูแลให้การสงเคราะห์ครอบครัวของ นางทองคํา ไกรวาส เพิ่มเติมต่อไป
ทั้งนี้ ทางราชการได้ให้ความสําคัญในการดูแลด้านการดํารงชีพ การฟื้นฟูบูรณะทรัพย์สินของประชาชนและสิ่งสาธารณประโยชน์ รวมถึงการดํารงชีวิต ของพี่น้องประชาชน ที่อยู่ในพื้นที่ประสบอุทกภัย และผู้ได้รับความเสียหาย ด้วยความรวดเร็ว ทั่วถึง และเป็นธรรม
----------------------------
รัฐบาลไทย-ข่าวทำเนียบรัฐบาล-โฆษกฯ ยืนยัน คนไทยทุกคนมีสิทธิใช้บัตรทอง
วันพุธที่ 5 กรกฎาคม 2560
โฆษกฯ ยืนยัน คนไทยทุกคนมีสิทธิใช้บัตรทอง
โฆษกคณะกรรมการพิจารณา (ร่าง) พระราชบัญญัติหลักประกันสุขภาพแห่งชาติ (ฉบับที่ ... ) พ.ศ. .... ยืนยัน ร่าง กฎหมายใหม่ ไม่มีข้อเสนอให้แก้ไขประเด็นร่วมจ่าย และคนไทยทุกคนมีสิทธิใช้บัตรทอง
ยกเว้น ผู้ที่มีสิทธิรักษาพยาบาลในกองทุนอื่น
นายแพทย์มรุต จิรเศรษฐสิริในฐานะโฆษกคณะกรรมการพิจารณา (ร่าง) พระราชบัญญัติหลักประกันสุขภาพแห่งชาติ (ฉบับที่ ... ) พ.ศ. .... ให้สัมภาษณ์กรณีกลุ่มตัวแทนผู้ใช้บัตรทองในจังหวัดเชียงใหม่ได้ยื่นหนังสือถึงรัฐบาลผ่านศูนย์ดํารงธรรม จ.เชียงใหม่ เพื่อขอให้ยุติการแก้ไขกฎหมายหลักประกันสุขภาพแห่งชาติ พร้อมทั้งให้ข้อมูลที่อาจสร้างความเข้าใจผิดให้กับประชาชนโดยทั่วไปได้นั้น ขอชี้แจงข้อมูลที่ถูกต้อง ใน 2 ประเด็นที่อาจเข้าใจคลาดเคลื่อนจากข้อเท็จจริง ดังนี้ 1.ประเด็นการร่วมจ่าย ในการแก้ไขร่าง พ.ร.บ.หลักประกันสุขภาพแห่งชาติฯ ครั้งนี้ ไม่มีข้อเสนอให้แก้ไขในประเด็นการร่วมจ่ายแต่ประการใด คงเนื้อหาตามเดิมที่ระบุไว้ใน พ.ร.บ.หลักประกันสุขภาพแห่งชาติ ปี 2545 ประชาชนยังคงได้รับสิทธิประโยชน์เหมือนเดิม ไม่ต้องจ่ายเงินเหมือนเดิม และไม่ต้องร่วมจ่ายแต่อย่างใด 2.ประเด็นผู้ที่มีสิทธิใช้บัตรทองไม่ได้มีการแก้ไขแต่อย่างใด คนไทยทุกคนมีสิทธิใช้บัตรทอง ยกเว้น ผู้ที่มีสิทธิรักษาพยาบาลในกองทุนอื่น เช่น กองทุนสวัสดิการข้าราชการ ประกันสังคม องค์กรปกครองส่วนท้องถิ่น เป็นต้น ไม่ใช่เฉพาะผู้ที่ขึ้นทะเบียนคนจน
“ประชาชนผู้ใช้บัตรทองทุกคน ไม่ต้องกังวลว่าจะถูกตัดสิทธิ เนื่องจากไม่ได้ขึ้นทะเบียนคนจนหรือจะได้ร่วมจ่ายเงิน เมื่อไปรับบริการที่โรงพยาบาลทุกอย่างเหมือนเดิม ยังได้รับสิทธิเหมือนเดิม ตาม พ.ร.บ. ฉบับเดิม กระทรวงสาธารณสุขไม่มีนโยบายให้โรงพยาบาลในสังกัด เรียกเก็บเงินจากผู้ป่วยบัตรทอง การแก้ไขกฎหมายครั้งนี้ แก้ไขที่ระบบบริหารจัดการ ไม่ได้แก้ไขในเรื่องที่เกี่ยวข้องกับสิทธิผู้ป่วยแต่อย่างใด” นพ.มรุต กล่าว
************************* 5 กรกฎาคม 2560
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  29  มกราคม 2562
วันพุธที่ 30 มกราคม 2562
สรุปข่าวการประชุมคณะรัฐมนตรี  29  มกราคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 4/2561
วันศุกร์ที่ 18 พฤษภาคม 2561
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 4/2561
ที่ประชุม กกท. มีมติเห็นชอบให้กีฬาจั้มพ์โร้ปหรือกีฬากระโดดเชือก เป็นกีฬาที่อยู่ในประกาศของ กกท.  พร้อมให้การสนับสนุนและส่งเสริมประชาชนทุกช่วงวัยมาเล่นกีฬานี้ เพื่อสุขภาพที่ดีและแข็งแรงห่างไกลโรค
วันนี้ (18 พฤษภาคม 2561) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 4/2561 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมได้พิจารณาและมีมติให้ความเห็นชอบประกาศกําหนดชนิดกีฬาที่สามารถขอจดทะเบียนจัดตั้งสมาคมกีฬาเพิ่มเติม ได้แก่ กีฬาจั้มพ์โร้ป : Jump Rope ซึ่งเป็นชนิดกีฬาที่อยู่ในประกาศของการกีฬาแห่งประเทศไทย อีกทั้ง เป็นชนิดกีฬาที่สมัชชาสหพันธ์กีฬานานาชาติ (SportAccord) ได้ให้การรับรองหรือได้รับการบรรจุให้เป็นชนิดกีฬาในมหกรรมการแข่งขันกีฬาระดับนานาชาติ จากคณะกรรมการโอลิมปิกสากล สภาโอลิมปิกแห่งเอเชีย มนตรีซีเกมส์ และสหพันธ์กีฬามหาวิทยาลัยโลก เช่น โอลิมปิกเกมส์ เอเชี่ยนเกมส์ ซีเกมส์ และกีฬามหาวิทยาลัยโลก เป็นต้น
ทั้งนี้ กีฬาดังกล่าวเป็นการกระโดดเชือกผสมกับทักษะความเร็ว ท่าทาง ท่ายาก ความแข็งแกร่งของกล้ามเนื้อ การออกกําลังกายด้วยประเภทแอโรบิค ยิมนาสติก การเต้นลีลาศ รันนิ่ง จ๊อกกิ้ง ชกมวย กระโดดไกล และกระโดดสูง มาผสมผสาน ซึ่งเป็นท่าทางการกระโดดเชือกแนวใหม่ รวมถึงมีการพัฒนาการใช้เชือกกระโดดแบบเชือกสั้นส่วนบุคคล โดยเป็นเชือกกระโดดแบบยาวหนึ่งเส้น และพัฒนาเป็นเชือกกระโดดแบบยาวสองเส้น (Double Dutch) ขณะเดียวกัน ที่ประชุมมีความเห็นเพิ่มเติมว่า กีฬาดังกล่าวจะเกิดประโยชน์ต่อเด็กและเยาวชนโดยรวมได้มีแรงจูงใจและหันมาให้ความสนใจกีฬานี้มากขึ้น อีกทั้ง ทําให้มีสุขภาพร่างกายแข็งแรง และสร้างความรักสามัคคีในหมู่คณะ
ตอนท้ายของการประชุม ประธานยังได้กําชับให้การกีฬาแห่งประเทศไทยให้การสนับสนุนด้วยความโปร่งใสและตรวจสอบได้ ซึ่งจะเกิดประโยชน์สูงสุดต่อเด็กและเยาวชน รวมทั้ง ประชาชนจะได้หันมาให้ความสนใจกีฬากระโดดเชือกกันอย่างแพร่หลาย ครอบคลุมทั่วประเทศสนองตอบนโยบายรัฐบาลด้านพัฒนาสุขภาพประชาชนให้แข็งแรงด้วยการเล่นกีฬากระโดดเชือกต่อไป ตลอดจนขอให้การกีฬาแห่งประเทศไทยเข้าใจในบทบาทและหน้าที่ขององค์กรในการพัฒนาและส่งเสริม พร้อมสนับสนุนประชาชนทุกช่วงวัยให้หันมาสนใจและเล่นกีฬาทุกประเภทเพื่อสุขภาพที่ดีห่างไกลโรคกันอย่างกว้างขวาง ตามนโยบายของนายกรัฐมนตรีและรัฐบาลต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แถลงข่าว '1 ศตวรรษธงชาติไทย' (100 ปี ใต้ร่มธงไทย) โครงการประกวดการประดับธงชาติไทย
วันจันทร์ที่ 4 กันยายน 2560
แถลงข่าว '1 ศตวรรษธงชาติไทย' (100 ปี ใต้ร่มธงไทย) โครงการประกวดการประดับธงชาติไทย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในงานแถลงข่าว '1 ศตวรรษธงชาติไทย' (100 ปี ใต้ร่มธงไทย)
โครงการประกวดการประดับธงชาติไทย เพื่อน้อมรําลึกในพระมหากรุณาธิคุณ พระบาทสมเด็จพระมงกุฎเกล้าเจ้าอยู่หัว สมเด็จพระมหาธีรราชเจ้า รัชกาลที่ 6 เมื่อวันอังคารที่ 29 สิงหาคม 2560 ณ ห้องประชุมเทวกรรมรังรักษ์ชั้น 2 สโมสรทหารบก ถนนวิภาวดีรังสิต โดยมีนายพฤฒิพล ประชุมผล ผู้อํานวยการพิพิธภัณฑ์ธงชาติไทย, นางสาวรัตนมณี ละออง ประธานโครงการ 1 ศตวรรษธงชาติไทย, นายสุเทพ ศิลปงาม ผู้อํานวยการโครงการ 1 ศตวรรษธงชาติไทย ตลอดจนศิลปินดารา นักร้อง นักแสดง และนักเรียนนักศึกษา เข้าร่วมงานแถลงข่าว
ม.ล.ปนัดดา ดิศกุลกล่าวว่าธงชาติไทยหรือธงไตรรงค์ถือกําเนิดขึ้นในปี พ.ศ.2460 ในรัชสมัยของพระบาทสมเด็จพระมงกุฎเกล้าเจ้าอยู่หัว สมเด็จพระมหาธีรราชเจ้า รัชกาลที่ 6 พระผู้ทรงพระราชทานธงชาติไทยซึ่งทําให้ลูกหลานเยาวชนและพี่น้องประชาชนได้มีสัญลักษณ์ที่แสดงออกถึงความรักชาติ และมีธงชาติใช้อย่างสง่างาม อีกทั้งพระองค์ท่านทรงเป็นแบบอย่างของความรักชาติอย่างเข้มข้น จึงต้องการให้ลูกหลานเยาวชนดําเนินตามรอยเบื้องพระยุคลบาทในเรื่องของความรักชาติ และสมัครสมานสามัคคี
ในโอกาสครบ 100 ปี ที่ได้มีการประกาศใช้ธงชาติไทยอย่างเป็นทางการซึ่งเป็นการเน้นย้ําและประกาศเจตนารมณ์ของผู้จัดงานที่แสดงให้เห็นว่าคนไทยมีความรักชาติและสามัคคีนั้น หวังเป็นอย่างยิ่งว่าการจัดงานครั้งนี้จะเป็นก้าวแรกอันสําคัญที่ประชาชนชาวไทยจะร่วมกันสร้างความรักความสามัคคี รวมจิตใจของคนไทยทั้งประเทศให้สมกับคํากล่าวที่ว่า “ร้อยปีธงชาติไทย ร้อยดวงใจไทยทั้งชาติ”
อนึ่ง โครงการดังกล่าวได้มีการจัดทําธงชาติไทยที่มีสีและขนาดตรงตามมาตรฐานที่กําหนด เพื่อนําไปใช้ประดับตามสถานศึกษาและสถานที่ทั่วไป อีกทั้งยังมีการจําหน่ายเสื้อโปโลที่ระลึก 100 ปี ธงชาติไทยด้วย ผู้สนใจสามารถสั่งซื้อได้ที่ Call Center024529155โดยรายได้จากการจําหน่ายธงชาติ เสื้อ และของที่ระลึก จะสมทบทุนสร้างศูนย์การเรียนรู้ประวัติธงชาติไทยและมูลนิธิร่วมร้อยใจไทย
สําหรับการแถลงข่าวในครั้งนี้ มีศิลปินดารา นักร้อง และนักแสดง เข้าร่วมงานจํานวนมาก อาทิ นางสาวฝนทิพย์ วัชรตระกูล (ปุ๊กลุ๊ก) มิสไทยแลนด์ยูนิเวิร์ส 2010, เรือเอก สมรักษ์ คําสิงห์ วีรบุรุษเหรียญทองโอลิมปิก 1996, เจเน็ต เขียว, นางสาวเซฟฟานี อาวะนิค เป็นนักแสดงลูกครึ่งไทย-ออสเตรีย ผู้ชนะเลิศมิสทีนไทยแลนด์ ปี 2009, นายบิณฑ์ บรรลือฤทธิ์ นักแสดงจิตอาสาที่ทําประโยชน์เพื่อสังคม เป็นต้น
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ